Date: 1514
Issuing place: Gdansk
Country: Puola
Language: saksa
Document type: Yksityiset, Kirjeet

Minen steden denst vnd wes ijk gwdes wormach. Wetet werdijge here her meijster Pawel Schal (!). dat ijk entfijnk ijn der for jar wt Jons Berchoppe iiij tonnen botter, woch mijn ij lijsspwnt, de tonne vj [mark], soma de botter – xxiij [mark], noch wt dat selffege schijppe iij deker chohwde wor – xij [mark]; so gaff ijk dem schijpper to fracht – xxiiij [markpund]., so blijfft wan der botter vnd wan den hwden is – xxx[4½] [mark] vnd vj [markpund]. Jtem noch wt Peter Wijen v deker hwde mijn j hwt; dar was fele chlene mank; entfijnk ijk se wor [4½] deker, den deke iiij [mark], soma de hwde – xviij [mark]; so gaff ijk Peter to fracht j horme gwlden, so blijfft – xvij [mark] vnd j fr.; some ijn beijden scheppen, ijs – li[½] [mark] xxj [markpund]. Jtem sende ijk jw ijn dat selffege sschijppe ij sach hoppen, de wegen iij schijppwnt vnd ii[½] lijsspwnt, dat schijppwnt x [mark], viij [markpund]. to berijfen, ix [markpund]. to wegende, ij [markpund]. to dregende, iiij sc. pwntol, ij [markpund] prijm gelt; soma den hoppen is – xxxi[½] [mark] vnd xvj [markpund]. Noch sende ijk jw ij chijssten waren vj [mark] vnd v stolen – iij [mark], noch j sten peper – xiij [mark], noch j chorff, dar ijs ijnne xij klene tijnen schotteken vnd iiij grote ffate; ijs xlvj pwnt, dat pwnt xviij [markpund]., ijs xiiij [mark] mijn xij [markpund].; noch xv channen xl pwnt, dat pwnt j fr., ijs – x [mark]; noch iiij fate, wegen xxvij pwnt, dat pwnt xviij [markpund]., ijs viij [mark] vnd vj [markpund]; soma ijn de beyden scheppen – lxxxv[½] [mark] iiij sc; won der rekenschappe chompt mij – xxxiii[½] [mark] et xix [markpund]. Jtem so hebbe ijk entfanen wt Peter Wijen mijt mijnem sone, dar ijk ijw grot wordanke; al dat got, dat gij bij em gedan hebben, vnd wor ijw gijfft vnd gaffe, wor ber vnd chese; so gaff ijk Chlawes Strwfynk j tonne ber vnd dem here abbot ijn der Olewe ok j tonne ber vnd j chesse, dar se ijw grot wor danken. Jtem noch hebbe ijk entfanen v ffate tran, dat fat vii[½] [mark]; x sc. to fracht, j fr. sijse, so blijfft beholden gelt – xxxvij [mark] mijn iiij sc.; noch i[½] tonne olde botter, de tonne vj [mark], de tonne wecht mijn j lijspwnt, de [½] tonne wecht mijn i[½] lijsspwnt, noch [½] tonne frijssche botter wor iii[½] [mark] j fr. vnd wecht mijn j lijsspwnt; so blijfft beholden gelt xj [mark] iiij sc. myt der fracht; jtem noch j tonne lass, so gij mij schreffen were; ijt were sere got frijssch las, so sloch ijk en vp vnd dar was choken, so was he nijcht ffel ner vp j spanne na, vnd was gel olt las als jw Peter Wije end mack vnd erer nermer seggen wert; so beholde ijk em ner v [mark] worwar; he was nijcht iiij [mark] wert als se ijw wol seggen werde; so dede my Peter Wije xxxiij [mark]; soma, dat ijk nw entfanen hebbe, ijs, – lxxxv [mark] mijn ij sc. Jtem so sende ijk jw j stwcke enels tijn, wecht iij chentener vnd viij pwnt, den chentener xxiii[½] [mark]; so ijs iij chentener i schijppwnt vnd ii[½] lijsspwnt, soma dat tijn lxxij [mark], ij [markpund]. to wegen wnds to dregende vj [markpund]. Dat tijn schrijffe gij mij sol an stan vp den harffest. Jtem noch dat rak laken, dat jw Hans brachte xv elen xxx [mark]. Jtem in dem harffte, dan Hans bij ijw was, sande ijk jw j sach hoppen j schijppwnt ij lijsspwnt, dat schijppwnt x [mark] iiij [markpund].; to berijffende iij [markpund]., to wegen, ij [markpund]., to dregende [½] [markpund]. sijse vij [markpund].; soma den sach hoppen – xj [mark] j fr., ane dat tyn ijs lxxij [mark] viij [markpund]., dat blijffe gij ok mij. Jtem so ijs ok bij jw ij feteken wijn, so mij Peter Wije secht; so bijdde ijk jw wat dar fan chompt wolde gij tellen vnd choppen mij ware dar wor, lass effte selespeck; chonnede gij mij laten choppen Peter Wije felle wark buche chegen chalffelle, dar were ijk besst mede. Jtem, lewe here, ijk hadde gescheppet ij sache hoppen ijn de schwt dar Peter wan Aken ynne was; so qwam Peter wan Aken to mij vnd sede mij grot gode nacht wan jwer werdijchheijt; so sprach he mij an, dat ijk jw noch ij seche hoppen senden solde, so sende ijk jw noch ij seche; de iiij sechen hoppen wegen vj schijppwnt myn ij lijsspwnt, dat schippwnt x [mark], is de iiij seche lxj [mark]. Lewe here, dot so wol vnd helpet dat he worchofft wart wat he gelden wijl, dar bijdde ijk jw fruntlijch wme. Wat ijk wme ijwer werde don chan, wijl ijk al tijt gernne don, dat ijk dat mijnne wor wijnter wedder mochte chrijgen. Jtem chompt Peter Wije to hws, he ment he wijl wol beholppen wessen. Jtem, lewe here, so sende ijk jw eijnen schijmynkel, de ys won fele geswenke, als gij den wol sen werden vnd Peter Wije wol gesen hefft, vnd he wert ijt jw wol wijssen, de latet jw nijcht worsmaden. So hebbe gij eynnen speelfogel, ok sende ijk jw j kross fol lijssebonen olege, dat latet jw ok nijcht wor smaden. Foget Got ijk wijl ijt wedder wordenen wat gij bij mijnem sone don hebben. Nijcht mer wen ffele goder nacht. Gescrewen to Danke den frijdach na dem Dommenych jnt jar mv(c) & xiiij. Hans Chonnert. Jtem als gij schreffen wme de xxiiij [mark], ijk wijlt mijt mijnem sone soken vnd rekenen; ijs ijt nycht so, ijk wolde mode j d. hebben, wen ijk dar nijcht recht to hadde, dat loffe yk jw wor ware etc. Jtem werdijge here her meijsster Pawel Schel, dat Peter Wije vnd Mach Oleffson sijch qwalijch wor gauen hebben, wor war mach deijt Peter Wijen, so mij dwnket, grot wnrecht, als gij dar wol horen werden; dar wme, werdijgen here, dot wol vnd helppet dat Peter Wije wan Mach Oleffson komen mach; se wijllen jo bwen j schijpp, so were gernne Peter wan Mach; dar wme, werdyge here, helpet dat se wan ander chamen, dar bijdde ijk jw frwntlijck wme. Wat ijk wme ijwer werdijchheijt don chan, wijl ijk al tijt gernne don etc. Jtem werdijge here, ijk hebbe bestelt eijnen blauen cagen, den bessten ijk happe vp den harff; warde ijk en chrijgen, so wijl ijk en jw fort wedder senden. Jtem foget Got, dat de schonnesche herijnk chompt, worde ijk jw nijcht worgeten, c(m) goder nacht etc. Bedet offer my als offer jwen chnecht; wijl ijk al tijt beret wessen etc. Hans Chonnert. Adress: Deme werdigenn heren her meister Pavel Skel, domprowest to Abow, sal dusse breff ffruntl. gescreuen. (På brefvets utsida följande anteckningar af mottagaren) Summa mihi transmissa per Johannem Connert Cl[½] [mark] j s. Summa sibi soluta cxxxvi[½] marc xxj s. Restant sibi a me xiii[½] marc x s. Excepto stanno pro lxxij marc duobus vasibus vinj et iiij(or) sach humulj Pro vino albo leuauit Peter Wie xxxi marcas.